JUBILE เป็นบริษัทค้าปลีกเครื่องประดับเพชรและเพชรกะรัตรายเดียวที่จดทะเบียนในตลาดหลักทรัพย์แห่งประเทศไทย ซึ่งได้เข้าตลาด MAI ในปีใด
JUBILE เป็นบริษัทค้าปลีกเครื่องประดับเพชรและเพชรกะรัตรายเดียวที่จดทะเบียนในตลาดหลักทรัพย์แห่งประเทศไทย ซึ่งได้เข้าตลาด MAI ในปี 2009 มีหน้าร้านค้าปลีกเครื่องประดับเพชรและเพชรกะรัตทั้งหมดในประเทศไทย 125 ร้านค้า โดยแบ่งเป็นสาขาในกรุงเทพ 45 สาขา และ 80 สาขาในต่างจังหวัด

JUBILE เป็นอันดับหนึ่งในเรื่องของส่วนแบ่งตลาดสำหรับการค้าปลีกเครื่องประดับเพชรในห้างสรรพสินค้าของประเทศไทย โดยมีฐานลูกค้ามากกว่า 140,000 รายทั่วประเทศ มีมูลค่าหลักทรัพย์ตามราคาตลาด 4,000 ล้านบาท

JUBILE นำเข้าเพชรคุณภาพจากประเทศเบลเยียมทั้งหมด และมีการออกแบบลายสินค้าเอง ทำให้สามารถออกแบบสินค้าให้ถูกใจคนไทยได้มากเป็นพิเศษ เช่น สินค้าเพชรลาย Hello Kitty, และสินค้าตามเทศกาลอย่างวันวาเลนไทน์และวันตรุษจีน แบ่งรูปแบบหน้าร้านออกเป็น 3 แบบ 1) Flagship Store ที่จะมีขนาดใหญ่ที่สุดและมีสินค้ามากที่สุด 2) Diamond Shop ที่จะเป็นร้านค้า Stand Alone 3) Free Standing Store ที่เปิดตามห้างสรรพสินค้า

JUBILE มีรายได้รวมตั้งแต่ปี 2558-2560 เท่ากับ 1,491 ล้านบาท 1,383 ล้านบาท 1,549 ล้านบาท ตามลำดับ และกำไร ตั้งแต่ปี 2558-2560 เท่ากับ 131 ล้านบาท 157 ล้านบาท 185 ล้านบาท ตามลำดับ ซึ่งรายได้ปี 2560 ถือว่ามากสุดในรอบ 3 ปี และกำไรเติบโตต่อเนื่องเป็นปีที่ 3 ติดต่อกัน รายได้ของ JUBILE 56.4% มาจากกรุงเทพฯ และชานเมือง อีก 43.6% มาจากต่างจังหวัด หมายความว่า ร้าน JUBILE ในกรุงเทพฯ สามารถสร้างรายได้ต่อสาขาได้ดีกว่าสาขาต่างจังหวัดพอสมควร

JUBILE เป็นผู้เดียวในไทยที่ได้รับการแต่งตั้งให้เป็นผู้ขายเพชรแบรนด์ ‘Forevermark’ ซึ่งเป็นแบรนด์ที่มีความโด่งดังมากในระดับสากล
ความรู้ทางการเงิน,ข้อมูลการเงินรายบริษัท